fr hu hu hu hu hu hu hu hu hu hu en hu hu hu hu hu en hu hu hu hu hu de hu hu pt hu hu hu hu en hu en hu ceb hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu en hu en hu en hu hu hu hu en hu hu en hu hu hu hu hu hu hu hu hu hu hu
Saint Vincent és Grenadine-szigetek fővárosa
A Wikimédia Commons tartalmaz Kingstown témájú médiaállományokat.
A vulkanikus, észak-déli irányban elnyúló 27 kilométer hosszú és átlag 27 km szélességű Saint Vincent délnyugati részén, a 182 m magasságú Berkshire Hill dombvonulata és a tágas, védett Kingstown-öböl között helyezkedik el.
Klímája trópusi szavanna, melyet csak valamelyest mérsékel a tenger közelsége.
Az évi középhőmérséklet 24,5 Celsius-fok, az év folyamán lehulló 1100 mm-nyi csapadék nagy része a májustól novemberig tartó esős évszakban hullik le.
A sziget belsejében található a máig aktív 1234 méter magasságú Soufriére vulkán.
Saint Vincent szigetének felfedezését Kolumbusz nevéhez kötik, 1493 őszén, második útja alkalmával fedezte fel.
1627-ben az angolok létesítették itt az első európai telepet. Lábukat azonban akkor nem tudták itt tartósan megvetni 1763-ig a karib indiánok ellenállása miatt.
Kingstown-t (királyváros) a XVIII. század elején alapították, ahol ekkortájt többször voltak kisebb-nagyobb harcok.
1783-ban lett angol gyarmat, 1789-től pedig koronagyarmattá is nyilvánították, ekkortól fejlődése is felgyorsult.
1979. október 27-én vált függetlenné.
Ipara legnagyobbrészt kisüzemi jellegű, mely a sokoldalú trópusi mezőgazdaság termékeit dolgozza fel; mint a cukorgyártás, kókuszfeldolgozás, gyapottisztítás, pamutipar.
Saint Vincent világmonopóliumnak számít a marantagyökér termelésében, melynek lisztjéből értékes tápszert és gyógyászati alapanyagot készítenek.
Kikötőjéből hajókkal szállítják el az itt termelt banánt, koprát, gyapotot, marantalisztet és szerecsendiót.
Arnos Vale, rövid kifutópályájú repülőtere csak a környező szigetvilággal teremt kapcsolatot.
A városnak a sziget belseje felé való terjeszkedésében gátat szab a keskeny partszegély mellett, az öböllel párhuzamos, hosszan elnyúló hirtelen magasba szökő dombvonulat.
Kenyérfa termése (Adansonia digitata)
Botanikus kertjét 1763-ban alapították. Ez az egész Újvilág talán legrégibb növénygyűjteménye. A sokféle famatuzsálem közül a legféltettebb az a kenyérfa, melyet 1793-ban William Bligh, a Bounty híres kapitánya hozott ide Tahitiról.
Charlotte-erőd - a XVIII. század elején kezdték építeni a közeli domboldalon, de csak 1873-ra fejezték be. Az erődből látható a város és a kikötő panorámája.
A világ fővárosai (1986) ISBN 963 09 28736
A Wikimédia Commons tartalmaz Kingstown témájú médiaállományokat.
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Kingstown&oldid=19681133”
Utoljára szerkesztve 2018. február 27., 16:08-kor
A lap utolsó módosítása: 2018. február 27., 16:08
A lap szövege CC BY-SA 3.0 alatt érhető el, ha nincs külön jelölve.